SL
L 58/1474
Uradni list Evropske unije
23.2.2023
KOMISIJA PILOTNI PROJEKTI
POGLAVJE PP 07 — VLAGANJE V LJUDI, SOCIALNO KOHEZIJO IN VREDNOTE (nadaljevanje) PP 07 23
(nadaljevanje)
PP 07 23 02
(nadaljevanje) — izboljšanje zdravja zaposlenih in zmanjšanje njihovega stresa, — omogočanje daljših karier, — ustvarjanje novih delovnih mest, — pomladitev starostne strukture v podjetju, — oblikovanje kvalificiranih organizacij in povečanje odgovornosti vseh delavcev (glede na to, da bi tudi vodstveni delavci na splošno delali manj, je to priložnost za vse delavce, da povečajo svojo odgovornost), — izboljšanje dostopa do vseživljenjskega učenja (zlasti v MSP), — povečanje uporabe najdražjih naprav in podaljšanje odpiralnega časa za stranke ...
Kakšen je rezultat teh izkušenj?
Kakšni so bili njihovi uspehi?
Kakšni so bili njihovi neuspehi?
Cilj tega pilotnega projekta je čim bolj celovito in pragmatično oceniti poskuse v zvezi z organizacijo delovnega časa.
Ta analiza bi bila predstavljena družbenim in političnim nosilcem odločanja.
Analiza bo na voljo tudi v izobraževalnem gradivu (infografikah, videoposnetkih itd.), da bi širšo javnost seznanili z dobrimi praksami, ki se izvajajo v inovativnih podjetjih v različnih državah članicah.
Pilotni projekt bo konkretno vključeval organizacijo srečanj z različnimi deležnik, ki jih zadeva izvajanje politik delovnega časa: delodajalci, nosilci odločanja, akademiki, sindikati itd., da bi dokumentirali vpliv teh politik na različne dele družbe.
Ta srečanja bodo dokumentirana in predstavljena čim večjemu številu ljudi, zlasti na seminarjih, spletnih seminarjih, videoposnetkih in poročilih, ki bodo objavljena.
Učinek tega pilotnega projekta se bo meril prek občinstva, ki bo preučilo različna izobraževalna gradiva.
Organizacija delovnega časa lahko včasih povzroči socialne napetosti v nekaterih državah.
Dokumentacijsko delo, ki daje besedo delodajalcem, delavcem in drugim deležnikom na podlagi uspešnih konkretnih izkušenj v številnih sektorjih (MSP in velika podjetja, javna in zasebna podjetja, socialna ekonomija itd.), lahko zelo pozitivno prispeva k evropskemu socialnemu dialogu.
Ta pilotni projekt bo imel dve glavni fazi:
1. prva srečanja v več državah (vsaj: Nemčija, Švedska, Francija, Španija, Belgija, Portugalska, Nizozemska in Češka...) in seminarji v različnih evropskih mestih bodo organizirani leta 2023;
2. prvi dokumenti v pisni obliki, infografike in videoposnetki bodo objavljeni leta 2024.